laion/Wikipedia-Exotic huggingface dataset:
חדפיים

המונח "חדף" מפנה לכאן. לערך העוסק בסוג טקסונומי במשפחת החדפיים, ראו חדף (סוג). חַדַּפִּיִּים (שם מדעי: Soricidae) היא משפחה בסדרת אוכלי חרקים של מחלקת היונקים. משפחה זו היא הגדולה ביותר בסדרת אוכלי החרקים, ובה 20 סוגים וכ-360 מינים, וייחודה בכך שהפרטים בה הם הקטנים ביותר בסדרה ובמחלקת היונקים בכלל. המין הקטן ביותר במשפחה, החדף הזעיר, מגיע לגודל של 5 ס"מ ולמשקל של שני גרם בלבד. למרות דמיונם של החדפים לעכברים, הם אינם קרובים – העכברים משתייכים לסדרת המכרסמים. ניתן להבחין ביניהם לפי העובדה שלמכרסמים ארבע אצבעות, בעוד לחדפים חמש. מקור השם חדף בצירוף המילים חד־אף, ואכן לבני משפחה זו אפים מחודדים, ובהתאם – חוש ריח מצוין, והם משתמשים בריחות גם לתקשורת וכנראה גם לדחיית טורפים. החדפים, כפי שעולה משם סדרתם, ניזונים בעיקר מחרקים, אך גם מפרוקי-רגליים וחסרי חוליות אחרים, ולעיתים אף חולייתניים קטנים. שיטות הציד שלהם מגוונות, וחלק מהמינים אף צדים באמצעות ארס. החדפים נפוצים בכל גופי האדמה הגדולים פרט לגינאה החדשה, אוסטרליה וניו זילנד. בדרום אמריקה ניתן למצוא אותם בצפון הטרופי. משערים שישנם מינים מסוימים של חדפים אשר מאתרים את מקומם באמצעות גלי קול בתדרים על-קוליים וקליטת ההד המוחזר מהסביבה (בדומה למיני עטלפים). תת-משפחת Crocidurinae סוג חדף (Crocidura) בו 182 מינים. סוג ומין יחיד חדף מנומר (Diplomesodon pulchellum). סוג ומין יחיד חדף קלארטי ארך-טופר (Feroculus feroculus). סוג חדף גדול-ראש (Paracrocidura) בו 3 מינים. סוג ומין יחיד חדף רוונזורי (Ruwenzorisorex suncoides). סוג חדף משוריין (Scutisorex) בו 2 מינים. סוג ומין יחיד חדף פירסון ארך-טופר (Solisorex pearsoni). סוג חדף זעיר (Suncus) בו 20 מינים. סוג חדף יערות (Sylvisorex) בו 13 מינים. תת-משפחת Myosoricinae סוג חדף קונגו (Congosorex) בו 3 מינים. סוג חדף עכברי (Myosorex) בו 15 מינים. סוג חדף-חפרפרת אפריקני (Surdisorex) בו 3 מינים. תת-משפחת Soricinae שבט Anourosoricini סוג חדף חפרפרת אסייתי (Anourosorex) בו 4 מינים. שבט Blarinellini סוג Blarinella בו 3 מינים. שבט Blarinini סוג חדף קצר-זנב אמריקני (Blarina) בו 4 מינים. סוג חדף קטן-אוזן (Cryptotis) בו 30 מינים (תלוי במחלוקת). שבט Nectogalini סוג חדף מים אסייני (Chimarrogale) בו 6 מינים. סוג Chodsigoa בו 8 מינים. סוג חדף חום-שיניים (Episoriculus) בו 4 מינים. סוג ומין יחיד חדף מים הדור (Nectogale elegans). סוג חדף מים (Neomys) בו 3 מינים. סוג ומין יחיד חדף ההימלאיה (Soriculus nigrescens). סוג Nesiotites - נכחד. שבט Notiosoricini סוג ומין יחיד חדף מקסיקני (Megasorex gigas). סוג Notiosorex בו 4 מינים. שבט Soricini סוג חדף ארך-זנב (Sorex) בו 80 מינים. מדיה וקבצים בנושא חדפיים בוויקישיתוף חדפיים, באתר אנציקלופדיה בריטניקה (באנגלית) חדפיים, באתר ITIS (באנגלית) חדפיים, באתר NCBI (באנגלית) חדפיים, באתר Animal Diversity Web (באנגלית) חדפיים, באתר האנציקלופדיה של החיים (באנגלית) חדפיים, באתר GBIF (באנגלית) מיהו עורף הראשים שבין היונקים?, באתר אנציקלופדיה אאוריקה מילון בעלי חיים: נכר (תשל"ב), 1972, באתר האקדמיה ללשון העברית
דניאל שמידט

דניאל שמידט (ביפנית: シュミット・ダニエル, באנגלית: Daniel Schmidt; נולד ב-3 בפברואר 1992 באילינוי שבארצות הברית) הוא כדורגלן יפני-אמריקאי יליד ארצות הברית המשחק בעמדת השוער בקבוצת סנט טרוידן מליגת העל הבלגית ובנבחרת יפן. שמידט נולד בארצות הברית לאב אמריקאי ולאם יפנית. בגיל שנתיים עבר עם משפחתו לסנדאי שביפן. שמידט החל את הקריירה המקצוענית שלו בווגאלטה סנדאי מליגת העל היפנית, במדיה ערך 57 הופעות ליגה. במהלך תקופתו במועדון הושאל לרואסו קוממוטו ולמצומוטו ימאגה מליגת המשנה היפנית. ב-18 ביולי 2019 חתם שמידט בסנט טרוידן מליגת העל הבלגית. ב-2 באוגוסט ערך את הופעת הבכורה שלו במועדון, בהפסד 0–6 לקלאב ברוז' במסגרת המחזור השני בליגה לעונת 2019/2020. בשלוש העונות הראשונות שלו במועדון ערך 75 הופעות ליגה. ב-16 בנובמבר 2018 ערך שמידט את הופעת הבכורה שלו בנבחרת יפן, בתיקו 1-1 נגד נבחרת ונצואלה במשחק ידידות. הוא היה חלק מסגל נבחרת יפן בטורניר גביע אסיה 2019, וערך הופעה אחת בטורניר. נכלל בסגל נבחרת יפן לטורניר מונדיאל 2022. מדיה וקבצים בנושא דניאל שמידט בוויקישיתוף דניאל שמידט, ברשת החברתית פייסבוק דניאל שמידט, ברשת החברתית אקס (טוויטר) דניאל שמידט, ברשת החברתית אינסטגרם דניאל שמידט, באתר Transfermarkt דניאל שמידט, באתר Soccerway דניאל שמידט, באתר WorldFootball.net דניאל שמידט, באתר National Football Teams דניאל שמידט, באתר FootballDatabase.eu דניאל שמידט, באתר ESPN トップページロアッソ熊本 公式サイト באתר הרשמי של רואסו קוממוטו (ביפנית) トップページロアッソ熊本 公式サイト באתר הרשמי של רואסו קוממוטו (ביפנית) シュミット ダニエル選手 ベガルタ仙台から 期限付移籍加入のお知らせ באתר הרשמי של מצומוטו ימאגה, 24 בדצמבר 2015 (ביפנית) Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית)
רפאל פאיארה

רפאל פאיארה (בספרדית: Rafael Payare; נולד ב-23 בפברואר 1980) הוא מנצח ונצואלי. המנהל המוזיקלי של תזמורת אלסטר (2014–2019), התזמורת הסימפונית של סן דייגו (מ-2019) ושל התזמורת הסימפונית של מונטריאול (מ-2022). רפאל פאיארה נולד בפוארטו לה קרוס, ונצואלה, הוריו היו טרינה טורס דה פאיארה מורה בבית ספר יסודי, וחואן ר. פאיארה קרטוגרף של העיר. הוא החל את לימודי המוזיקה שלו בגיל 14 ב-Núcleo בפוארטו לה קרוס, ולמד נגינה בקרן יער. הוא סיים את לימודיו באוניברסיטה הנסיונית הלאומית של לאס ארטס. הוא ואחיו חואל הצטרפו כל אחד ל"אל סיסטמה", "המערכת הלאומית של תזמורות ילדים ונוער של ונצואלה" מיסודו של חוסה אנטוניו אבראו. פאיארה הפך בסופו של דבר לקרן הראשית של התזמורת הסימפונית ע"ש סימון בוליבר. בשנת 2004 החל פאיארה לימודים אצל אבראו. הוא זכה בפרס הראשון בתחרות מלקו למנצחים צעירים במאי 2012, לאחר מכן הוא הפך לעוזר המנצח של קלאודיו אבאדו במהלך עבודתו עם התזמורת הסימפונית ע"ש סימון בוליבר, ולדניאל בארנבוים באופרה של ברלין. באוקטובר 2013, פאיארה ניצח לראשונה על תזמורת אלסטר. על בסיס הופעה זו, הודיעה התזמורת על מינויו למנצח הראשי ה-13 שלה, החל בעונת 2014–2015, תפקידו הראשון בתזמורת המובילה. באוקטובר 2016 הודיעה התזמורת על הארכת חוזה עד עונת 2018–2019, וגם על שינוי בתואר שלו ממנצח ראשי למנהל מוזיקלי. בפברואר 2018 הודיעה התזמורת על סיום המנהל המוזיקלי שלו בתום עונת 2018–2019. לרפאל פאיארה כעת את התואר חתן פרס המנצח של התזמורת. בארצות הברית עבד רפאל פאיארה כעוזר ללורין מאזל בפסטיבל קאסלטון. לאחר מותו של מאזל ב-2014, הפך פאייארה למנצח הראשי של הפסטיבל ב-2015. בינואר 2018, ניצח לראשונה על התזמורת הסימפונית של סן דייגו. בהמשך, מינתה אותו התזמורת הסימפונית של סן דייגו כמנהל המוזיקלי הבא שלה, החל מ-1 ביולי 2019 עם חוזה ראשוני לארבע שנים. באוקטובר 2020, התזמורת הסימפונית של סן דייגו הודיעה על הארכת חוזהו עד לעונה 2025–2026. רפאל פאיארה ניצח לראשונה על התזמורת הסימפונית של מונטריאול בשנת 2018. הוא חזר כמנצח אורח של תזמורת מונטריאול ב-2019. בינואר 2021, התמנה למנהל המוזיקלי הבא של תזמורת זו, החל מהעונה 2022–2023, עם חוזה ראשוני של חמש עונות. רפאל פאיארה והצ'לנית האמריקאית אליסה ויילרשטיין נישאו ב-18 באוגוסט 2013. לבני הזוג יש בת, והם מתגוררים בברלין. מדיה וקבצים בנושא רפאל פאיארה בוויקישיתוף רפאל פאיארה, באתר MusicBrainz (באנגלית) 2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
איאסה אואדה

איאסה אואדה (ביפנית: 上田綺世; נולד ב-28 באוגוסט 1998 במיטו שביפן) הוא כדורגלן יפני המשחק בעמדת החלוץ בקבוצת פיינורד מליגת העל ההולנדית ובנבחרת יפן. אואדה החל את הקריירה המקצוענית שלו בקאשימה אנטלרס מליגת העל היפנית. הוא ערך 86 הופעות ליגה במדי המועדוו, בהן הבקיע 38 שערים. ב-1 ביולי 2022 חתם אואדה על חוזה לארבע עונות בסרקל ברוז' מליגת העל הבלגית. ב-24 ביולי ערך את הופעת הבכורה שלו במועדון, בהפסד 0–2 לווסטרלו במסגרת המחזור הראשון בליגה לעונת 2022/2023. ב-27 באוגוסט הבקיע את שער הבכורה שלו במועדון, בתיקו 1–1 נגד זולטה ורכם במסגרת המחזור השישי בליגה. את העונה הסדירה סיים אואדה עם 18 שערים וכמלך שערי הקבוצה. אליהם הוסיף 4 שערים בפלייאוף ועוד שער אחד בגביע ובסך הכל סיים את עונת הבכורה שלו עם 23 שערים ב-42 הופעות במדי סרקל ברוז'. ב-3 באוגוסט 2023 חתם אואדה בפיינורד מליגת העל ההולנדית על חוזה ל-5 שנים. ב-13 באוגוסט 2023 ערך אואדה את הופעת הבכורה שלו כשנכנס כמחליף בתיקו 0–0 של קבוצתו נגד פורטונה סיטארד במסגרת המחזור הראשון בליגה בעונת 2023/2024 בליגת העל ההולנדית. ב-3 בספטמבר 2023 כבש אואדה את שער הבכורה שלו עבור פיינורד בניצחון 5–1 על אוטרכט. אואדה היה חלק מסגל נבחרת יפן לטורניר קופה אמריקה 2019, וערך שלוש הופעות בטורניר. ב-17 ביוני 2019 ערך את הופעת הבכורה שלו בנבחרת, בהפסד 0–4 לנבחרת צ'ילה במסגרת שלב הבתים של הטורניר. הוא היה חלק מסגל הנבחרת האולימפית של יפן לטורניר הכדורגל באולימפיאדת טוקיו בשנת 2021, וערך שש הופעות בטורניר. נכלל בסגל נבחרת יפן לטורניר מונדיאל 2022. נכלל בסגל נבחרת יפן לטורניר גביע אסיה 2023. מדיה וקבצים בנושא איאסה אואדה בוויקישיתוף איאסה אואדה, ברשת החברתית אקס (טוויטר) איאסה אואדה, ברשת החברתית אינסטגרם איאסה אואדה, באתר Transfermarkt איאסה אואדה, באתר Soccerway איאסה אואדה, באתר BDFutbol איאסה אואדה, באתר WorldFootball.net איאסה אואדה, באתר National Football Teams איאסה אואדה, באתר FootballDatabase.eu איאסה אואדה, באתר ESPN Princiepsakkoord: Ayase Ueda naar Cercle Brugge באתר הרשמי של סרקל ברוז', 1 ביולי 2022 (בהולנדית) Feyenoord haalt Japanse smaakmaker Ueda binnen, Voetbal International, ‏2023-08-03 (בהולנדית) Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית) 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
איומו סקו

איומו סקו (ביפנית: 瀬古 歩夢; נולד ב-7 ביוני 2000 באוסקה שביפן) הוא כדורגלן יפני המשחק בעמדת הבלם בקבוצת גראסהופרס ציריך מליגת העל השווייצרית. סקו גדל במחלקת הנוער של סרסו אוסקה. הוא החל את הקריירה המקצוענית שלו בקבוצה הבוגרת של המועדון במסגרת ליגת העל היפנית. בסך הכל ערך 67 הופעות ליגה במדי המועדון, בהן הבקיע שני שערים. ב-18 בינואר 2022 חתם סקו בגראסהופרס ציריך מליגת העל השווייצרית. ב-27 בפברואר ערך את הופעת הבכורה שלו במועדון, בהפסד 0–2 לסנט גאלן במסגרת המחזור ה-23 בליגה לעונת 2021/2022. סקו היה חלק מסגל הנבחרת האולימפית של יפן לטורניר הכדורגל באולימפיאדת טוקיו בשנת 2021, אך לא שיחק בטורניר. סרסו אוסקה גביע הליגה היפנית (1): 2017 איומו סקו, ברשת החברתית אקס (טוויטר) איומו סקו, ברשת החברתית אינסטגרם איומו סקו, באתר Transfermarkt איומו סקו, באתר Soccerway איומו סקו, באתר WorldFootball.net איומו סקו, באתר National Football Teams איומו סקו, באתר FootballDatabase.eu איומו סקו, באתר ESPN GC VERPFLICHTET INNENVERTEIDIGER AYUMU SEKO באתר הרשמי של גראסהופרס ציריך, 17 בינואר 2022 (בגרמנית)
הירוקי איטו

הירוקי איטו (ביפנית: 伊藤 洋輝; נולד ב-12 במאי 1999 בהממאצו שביפן) הוא כדורגלן יפני המשחק בעמדת הבלם בקבוצת באיירן מינכן מהבונדסליגה ובנבחרת יפן. איטו גדל במחלקת הנוער של ג'ובילו איוואטה. הוא ערך 58 הופעות ליגה במדי הקבוצה הבוגרת של המועדון, רובן במסגרת ליגת המשנה היפנית, בהן הבקיע ארבעה שערים. במהלך תקופתו במועדון הושאל לנגויה גראמפוס מליגת העל היפנית, במדיה ערך שתי הופעות ליגה. ב-4 ביולי 2021 הושאל איטו למשך עונה אחת לשטוטגרט מהבונדסליגה. במהלך תקופת ההשאלה ערך 29 הופעות ליגה, בהן הבקיע שער אחד. ב-20 במאי 2022 חתם במועדון באופן קבוע. ב-13 ביוני 2024 חתם איטו בבאיירן מינכן לארבע שנים. ב-2 ביוני 2022 ערך איטו את הופעת הבכורה שלו בנבחרת יפן, בניצחון 1–4 על נבחרת פרגוואי במשחק ידידות. נכלל בסגל נבחרת יפן לטורניר מונדיאל 2022. נכלל בסגל נבחרת יפן לטורניר גביע אסיה 2023. מדיה וקבצים בנושא הירוקי איטו בוויקישיתוף הירוקי איטו, ברשת החברתית אקס (טוויטר) הירוקי איטו, ברשת החברתית אינסטגרם הירוקי איטו, באתר Transfermarkt הירוקי איטו, באתר Soccerway הירוקי איטו, באתר WorldFootball.net הירוקי איטו, באתר National Football Teams הירוקי איטו, באתר FootballDatabase.eu הירוקי איטו, באתר ESPN VfB take up purchase option on Hiroki Ito באתר הרשמי של שטוטגרט, 20 במאי 2022 (באנגלית) Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית) 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
שוטו מאצ'ינו

שוטו מאצ'ינו (ביפנית: 町野 修斗; נולד ב-30 בספטמבר 1999 באיגה שביפן) הוא כדורגלן יפני המשחק בעמדת החלוץ בקבוצת הולשטיין קיל מהבונדסליגה ובנבחרת יפן. בשנת 2019 הושאל מאצ'ינו מיוקוהמה אף. מרינוס לגירבאנז קיטאקיושו מהליגה היפנית השלישית. הוא העפיל עם המועדון לליגת המשנה היפנית, ובשנת 2020 חתם במועדון באופן קבוע. ב-9 בינואר 2021 חתם מאצינו בשונאן בלמארה מליגת העל היפנית. ב-18 ביולי 2022 ערך מאצ'ינו את הופעת הבכורה שלו בנבחרת יפן, בניצחון 6-0 על נבחרת הונג קונג במסגרת אליפות מזרח אסיה 2022. במשחק זה הבקיע את שני שערי הבכורה שלו בנבחרת. נכלל בסגל נבחרת יפן לטורניר מונדיאל 2022. מדיה וקבצים בנושא שוטו מאצ'ינו בוויקישיתוף שוטו מאצ'ינו, ברשת החברתית אקס (טוויטר) שוטו מאצ'ינו, ברשת החברתית אינסטגרם שוטו מאצ'ינו, באתר Transfermarkt שוטו מאצ'ינו, באתר Fussballdaten.de (בגרמנית) שוטו מאצ'ינו, באתר Soccerway שוטו מאצ'ינו, באתר WorldFootball.net שוטו מאצ'ינו, באתר National Football Teams שוטו מאצ'ינו, באתר FootballDatabase.eu שוטו מאצ'ינו, באתר ESPN Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית)
מצעד הסינגלים הדיגיטליים הבריטי

מצעד הסינגלים הדיגיטליים הבריטי (באנגלית: UK Singles Downloads Chart) מפורסם על ידי חברת המצעדים הרשמית (OCC) מטעם תעשיית המוזיקה. מאז יולי 2015, הספירה נמשכת במהלך כל שבוע מיום שישי עד חמישי, כאשר תאריך המצעד נתון ביום חמישי העוקב אליו. המצעד הראשי כולל את 200 השירים הדיגיטליים המובילים (הנתונים מתפרסמים ב-UKChartsPlus), כאשר 100 המובילים מתפרסמים באתר OCC. המצעד מתבסס רק על מכירות של הורדות דיגיטליות קבועות; כלומר רצועות אחת להורדה בחנויות מוזיקה מקוונות ללא מנוי. חלק משירותי ההורדה מציעים תוכנית תשלום חודשית שבה בדרך כלל ניתן להוריד מספר בלתי-מוגבל של רצועות תוך חודש במחיר מסוים. רצועות שהורדו באותם מקרים אינם נספרים. כמקביל למצעד האלבומים, מצעד הסינגלים הדיגיטליים הבריטי הושק באפריל 2006. מצעד האלבומים הדיגיטליים הבריטי אתר האינטרנט הרשמי של מצעד הסינגלים הדיגיטליים הבריטי Official Singles Downloads Chart Top 100 | Official Charts Company, www.officialcharts.com (באנגלית)
מצעד האלבומים הדיגיטליים הבריטי

מצעד האלבומים הדיגיטליים הבריטי (באנגלית: UK Album Downloads Chart) מפורסם על ידי חברת המצעדים הרשמית (OCC) מטעם תעשיית המוזיקה. מאז יולי 2015, הספירה נמשכת במהלך כל שבוע מיום שישי עד חמישי, כאשר תאריך המצעד נתון ביום חמישי העוקב אליו. המצעד הונפק באפריל 2006 כדי להתאים להחלטת ה-OCC לכלול מכירות של הורדות אלבומים במצעד האלבומים הבריטי. האלבום הראשון שהגיע לראש מצעד ההורדות היה This New Day של אמברייס. המצעד מתפרסם ב-Music Week, UKChartsPlus ובאתר הרשמי של ה-OCC, כאשר הראשון כולל את 75 השירים המובילים ואת ה-100 המובילים בשני הגופים האחרונים. המצעד מתבסס רק על מכירות של הורדות דיגיטליות קבועות; כלומר הורדות אלבומים בחנויות מוזיקה מקוונות ללא מנוי. מצעד הסינגלים הדיגיטליים הבריטי אתר האינטרנט הרשמי של מצעד האלבומים הדיגיטליים הבריטי Official Album Downloads Chart Top 100 | Official Charts Company, www.officialcharts.com (באנגלית) Dave West, Album chart allows downloads from Sunday, Digital Spy, ‏2006-04-09 (באנגלית בריטית) Nielsen Business Media Inc, Billboard, Nielsen Business Media, Inc., 2006-04-22. (באנגלית) Official Singles Downloads Chart Top 100 | Official Charts Company, www.officialcharts.com (באנגלית)
מומי אנגמלאו

מומי ניקולאס ברייס אנגמלאו (בצרפתית: Moumi Nicolas Brice Ngamaleu; נולד ב-9 ביולי 1994 ביאונדה שבקמרון) הוא כדורגלן קמרוני המשחק בעמדת קשר הכנף בקבוצת דינמו מוסקבה מליגת העל הרוסית ובנבחרת קמרון. אנגמלאו החל את הקריירה המקצוענית שלו בקוטון ספורט מליגת העל הקמרונית. הוא זכה עם המועדון בשלוש אליפויות קמרון. ב-3 באוגוסט 2016 חתם אנגמלאו בריינדורף אלטאך מהבונדסליגה האוסטרית. ב-13 באוגוסט ערך את הופעת הבכורה שלו במועדון, בניצחון 1–3 על סנקט פלטן במסגרת המחזור הרביעי בליגה לעונת 2016/2017. ב-1 באוקטובר הבקיע את שער הבכורה שלו במועדון, בניצחון 1–2 על וולפסברג במסגרת המחזור העשירי בליגה. בסך הכל ערך 31 הופעות ליגה במדי המועדון, בהן הבקיע שבעה שערים. ב-26 באוגוסט 2017 חתם אנגמלאו ביאנג בויז ברן מליגת העל השווייצרית. בסך הכל ערך אנגמלאו 158 הופעות ליגה במדי המועדון, בהן הבקיע 30 שערים. הוא זכה עם המועדון בארבע אליפויות שווייץ ובגביע השווייצרי. ב-8 בספטמבר 2022 חתם אנגמלאו על חוזה לשתי עונות בדינמו מוסקבה מליגת העל הרוסית. ב-13 בספטמבר ערך את הופעת הבכורה שלו במועדון, בניצחון 1–2 על אחמט גרוזני במסגרת הגביע הרוסי. ב-17 בספטמבר ערך את הופעת הבכורה שלו בליגה, בהפסד 0–2 לזניט סנקט פטרבורג במסגרת המחזור העשירי בליגה לעונת 2022/2023. ב-29 באוקטובר הבקיע את שער הבכורה שלו במועדון, בניצחון 1–6 על חימקי במסגרת המחזור ה-15 בליגה. ב-23 בדצמבר 2015 ערך אנגמלאו את הופעת הבכורה שלו בנבחרת קמרון, בניצחון 0–1 על נבחרת ניז'ר במשחק ידידות. ב-6 בינואר 2016 הבקיע את שער הבכורה שלו בנבחרת, בתיקו 1-1 נגד נבחרת רואנדה במשחק ידידות. אנגמלאו היה חלק מסגל נבחרת קמרון בטורנירים גביע הקונפדרציות 2017, בו ערך שתי הופעות, וגביע אפריקה לאומות 2021, בו ערך שבע הופעות. נכלל בסגל נבחרת קמרון לטורניר מונדיאל 2022. נכלל בסגל נבחרת קמרון לטורניר גביע אפריקה לאומות 2023. מדיה וקבצים בנושא מומי אנגמלאו בוויקישיתוף מומי אנגמלאו, באתר Transfermarkt מומי אנגמלאו, באתר Soccerway מומי אנגמלאו, באתר WorldFootball.net מומי אנגמלאו, באתר National Football Teams מומי אנגמלאו, באתר FootballDatabase.eu מומי אנגמלאו, באתר ESPN Николас Муми Нгамалё стал футболистом "Динамо" באתר הרשמי של דינמו מוסקבה, 8 בספטמבר 2022 (ברוסית) Squad Announcement בחשבון הטוויטר הרשמי של נבחרת קמרון, 8 בנובמבר 2022 Cameroun : Song remplace Mughe pour la CAN (officiel) באתר Afrik Foot, ‏ 4 בינואר 2024 (בצרפתית)
40 הגדולים של וודאפון

40 הגדולים של וודאפון (באנגלית: The Sky VIP Official Big Top 40) היא תוכנית רדיו המשודרת בכל יום ראשון בין השעות 16:00-19:00 ברשתות הבירה והלב של גלובל, בהגשת ויל מאנינג. היא החלה במאי 2009 אך התוכנית היא תוכנית-בת של The Network Chart Show, שהחלה בספטמבר 1984 ושודרה ב-140 תחנות רדיו מסחריות בממלכה המאוחדת, לאחר שמותגה מחדש מספר פעמים במהלך השנים. ליטל מיקס נחשבת ללהקה עם מרבית השירים שדורגו במקום הראשון במצעד של התוכנית. אתר האינטרנט הרשמי של 40 הגדולים של וודאפון RadioToday UK, Marvin Humes and Kat Shoob leave Big Top 40, RadioToday, ‏2018-12-14 (באנגלית בריטית) Little Mix become most successful group in UK chart history, BigTop40 (באנגלית)
פולאר (לחם)

פולאר (בפורטוגזית: Folar) הוא לחם פורטוגלי מסורתי המוגש בחג הפסחא. הגרסה הבסיסית של הלחם מורכבת מקמח, סוכר מומס, קינמון ואניס. ללחם גרסאות שונות והוא עשוי להיות מתוק, מלוח, ממולא בבשר חזיר או בנקניקיית לינגויסה. נהוג להגיש את הלחם ביום ראשון של הדקלים, בליווי ביצה מבושלת המייצגת לידה מחדש ואת תחיית המתים. מדיה וקבצים בנושא פולאר בוויקישיתוף מתכון של פולאר, באתר Portuguesefood sandra, Folar: a Portuguese Easter Tradition, PocketCultures, ‏2011-05-04 (באנגלית אמריקאית) Folar de Olhão, Cozinha à la Carte (@cozinhaalacarte) (ב־European Portuguese) Folar de Chaves | Ruralea, ‏2021-02-03 (ב־European Portuguese) Folar de Chaves - Portuguese Artisan Meat Bread (באנגלית אמריקאית) Meat Bread (Folar de Chaves) -, easyportugueserecipes.com, ‏2014-03-16 (באנגלית אמריקאית) Colin J. D. Stewart, Easter Folar, EuRiCA - European ritual cuisine
מצעדי סינגלי ואלבומי ה-R&B הבריטיים

מצעד סינגלי ההיפ הופ וה-R&B הבריטי ומצעד אלבומי ההיפ הופ וה-R&B הבריטי (הידועים גם כמצעד הרשמי של ההיפ הופ וה-R&B בממלכה המאוחדת, 40 סינגלי ההיפ הופ וה-RnB המובילים ו-40 אלבומי ההיפ הופ וה-RnB המובילים', או פשוט המצעד האורבני בממלכה המאוחדת) הם מצעדי מוזיקת R&B והיפ הופ של 40 שירים, המתבסס על נתונים שנאספו על ידי חברת המצעדים הרשמית (OCC) מטעם תעשיית המוזיקה בממלכה המאוחדת. במהלך אוקטובר 1994 חברת המצעדים הרשמית הקימה מצעד לאלבומים ולסיגנלים מסוגת ה-R&B. אף על פי שהמצעדים אינם זוכים לאיירפליי כלשהו, הם מתפרסמים באתרי האינטרנט של OCC ו-BBC רדיו 1, כמו גם בפרסומים כגון UKChartsPlus ו-Music Week. מצעדי ה-R&B בממלכה המאוחדת מפורסמים באופן קבוע גם בערוצי מוזיקה כולל Kiss, Viva UK, MTV Base ו-MTV Hits. בנוסף לכך, אותם הערוצים שצוינו לעיל מפעילים באופן קבוע את מצעדי ה-R&B הדיגיטליים הבריטי, אשר מוצגים ב-4Music. שני המצעדים גם מלוקטים ומוצגים באתר BBC רדיו 1. הקריטריונים להכללה במצעד אינם ברורים, כיוון שהוא לא בהכרח מסתמך על מיקומם של שירי R&B והיפ הופ במצעד הסינגלים הבריטי. אתר האינטרנט הרשמי של מצעד סינגלי ה-R&B הבריטי אתר האינטרנט הרשמי של מצעד אלבומי ה-R&B הבריטי Top 40 RnB Singles Official Hip Hop and R&B Albums Chart | Official Charts Company, www.officialcharts.com (באנגלית) Official Hip Hop and R&B Singles Chart | Official Charts Company, www.officialcharts.com (באנגלית) pop, The Independent, ‏1995-02-17 (באנגלית)
מצעד שירי הסטרימינג הבריטי

מצעד שירי הסטרימינג הבריטי (באנגלית: Official Audio Streaming Chart, בשמו הקודם: Official Streaming Chart) הוא מצעד מוזיקה המבוסס על מספר ההשמעות של שירים בפלטפורמות הסטרימינג השונות, כמו ספוטיפיי, דיזר, Google Play Music, אפל מיוזיק וטיידל בממלכה המאוחדת. הוא כולל נתונים הן משירותי הסטרימינג החינמיים והן מהשירותים שכרוכים בתשלום נוסף. הנתונים נאספים על ידי חברת המצעדים הרשמית הבריטית ומפורסמים מדי שבוע באתר הרשמי שלה ובמגזין Music Week. החל מהמצעד מתאריך 12 ביולי 2014 – תאריך הכללת נתוני הסטרימינג במצעד הסינגלים הבריטי – אושר מצעד הסטרימינג הרשמי לשימוש. השיר הראשון שהגיע לראש המצעד היה "Sing" של אד שירן. אתר האינטרנט הרשמי של מצעד שירי הסטרימינג הבריטי Plunkett, John (10 במאי 2012). "Spotify and other streaming services get own chart". The Guardian. London: Guardian News and Media. ISSN 0261-3077. OCLC 60623878. נבדק ב-21 בספטמבר 2012. {{cite news}}: (עזרה)
מצעדי סינגלי ואלבומי הרוק & המטאל הבריטיים

מצעד סינגלי הרוק & המטאל הבריטי ומצעד אלבומי הרוק & המטאל הבריטי (באנגלית: UK Rock & Metal Singles Chart ו-UK Rock & Metal Albums Chart) הם מצעדי מוזיקה המפורסמים בממלכה המאוחדת על ידי חברת המצעדים הרשמית (OCC) כדי לקבוע את 40 הסינגלים והאלבומים הפופולריים ביותר בז'אנר הרוק והבי מטאל. שני המצעדים מורכבים על ידי ה-OCC על בסיס הורדות דיגיטליות, מכירות תקליטים פיזיות וסטרימינג בחנויות קמעונאיות בממלכה המאוחדת. המצעדים מתפרסמים באתר הרשמי של OCC מאז 1994. בעבר, מצעד סינגלי הרוק הבריטי, שנקרא לעיתים מצעד הסינגלים של המטאל, אשר הורכב על ידי CIN, שלימים הפך ל-OCC, התפרסם ב-Hit Music מספטמבר 1992 לסירוגין עד פברואר 1997 ולחלופין עם מצעד אלבומי הרוק והמטאל (שלעיתים נקרא מצעד הסינגלים של הרוק והמטאל) וגם עם מצעד המוזיקה העצמאי. אתר האינטרנט הרשמי של מצעד סינגלי הרוק & המטאל הבריטי אתר האינטרנט הרשמי של מצעד אלבומי הרוק & המטאל הבריטי Official Rock & Metal Albums Chart Top 40 | Official Charts Company, www.officialcharts.com (באנגלית) Background, www.ukchartsplus.co.uk "Heavy Rock Singles, Kiss 100 FM Dance 20, National No 1 Singles, New BPI Awards" HIT MUSIC: UK music chart weekly publication, World Radio History
מצעד אלבומי הסטרימינג הבריטי

מצעד אלבומי הסטרימינג הבריטי (באנגלית: Official Albums Streaming Chart) הוא מצעד מוזיקה המבוסס על מספר ההשמעות של אלבומים בפלטפורמות הסטרימינג השונות, כמו ספוטיפיי, דיזר, Google Play Music, אפל מיוזיק וטיידל בממלכה המאוחדת. הוא כולל נתונים הן משירותי הסטרימינג החינמיים והן מהשירותים שכרוכים בתשלום נוסף. הנתונים נאספים על ידי חברת המצעדים הרשמית הבריטית ומפורסמים מדי שבוע באתר הרשמי שלה ובמגזין Music Week. הוצג חראשונה ב-1 במרץ 2015, לאחר שאושרה ההחלטה לשלב נתוני סטרימינג במצעד האלבומים הבריטי. הנוסחה לחישוב מצעד זה לוקחת את המספר הכולל של ההשמעות משתים עשרה הרצועות המצליחות ביותר בגרסה הסטנדרטית של אלבום, ומפחיתה את ההפרש בין שתי הרצועות המושמעות ביותר לבין הממוצע הכללי של השאר. האלבום הראשון שכבש את פסגת המצעד היה x של אד שירן עם מכירות סטרימינג העומדות על 3,369 עותקים., האלבום השלישי של שירן, ÷, מחזיק בתואר "האלבום ששהה הכי הרבה זמן במקום הראשון במצעד". אתר האינטרנט הרשמי של מצעד אלבומי הסטרימינג הבריטי Copsey, Rob (11 בפברואר 2015). "Official Albums Chart to include streaming data for first time". Official Charts Company. נבדק ב-12 בנובמבר 2015. {{cite news}}: (עזרה) Copsey, Rob (7 במרץ 2015). "Ed Sheeran tops first ever Official Albums Streaming Chart". Official Charts Company. נבדק ב-12 בנובמבר 2015. {{cite news}}: (עזרה) Jones, Alan (1 במרץ 2015). "Sam Smith tops first streaming integrated UK Albums Chart". Music Week. Intent Media. נבדק ב-17 בנובמבר 2015. {{cite news}}: (עזרה)
מצעדי הסינגלים והאלבומים העצמאיים הבריטיים

מצעד הסינגלים העצמאיים הבריטי ומצעד האלבומים העצמאיים הבריטי הם מצעדים של הסינגלים והאלבומים העצמאיים הנמכרים ביותר, בהתאמה, בממלכה המאוחדת. שני המצעדים הונפקו במקור בינואר 1980, והם ידועים בכינוי: מצעדי האינדי (המצעדים העצמאיים). הרלוונטיות של המצעדים התמעטה בשנות ה-90, כאשר בעלות על חברות התקליטים הגדולות טשטשו את הגבול בין חברות תקליטים עצמאיות לאלה הגדולות. מצעדים עצמאיים נפרדים מתפרסמים כעת מדי שבוע על ידי חברת המצעדים הרשמית (OCC). בעקבות הפאנק החלו לקום חברות תקליטים עצמאיות, כמוצא לאמנים שלא היו מוכנים לחתום על חוזים עם חברות תקליטים גדולות, או שלא נחשבו אטרקטיביות מבחינה מסחרית עבור אותן חברות. עד 1978, החלו חברות תקליטים כמו רד צ'רי, ראף טרייד ומיוט, ועד מהרה נוצר מבנה תמיכה, כולל הדפסה, הפצה וקידום עצמאיים. בהמשך לכך, הוקמו מצעדי הסינגלים והאלבומים העצמאיים הבריטי. עף אף שלמצעדים העצמאיים יש פחות רלוונטיות כיום, חברת המצעדים הרשמית (OCC) עדיין מפרסמת אותם; הם מורכבים מאותם סינגלים מהמצעד הראשי של חברות תקליטים עצמאיות. אתר האינטרנט הרשמי של מצעדי הסינגלים והאלבומים העצמאיים הבריטיים Will the indie chart rise again?, the Guardian, ‏2009-07-30 (באנגלית) Lazell, Barry (1997). Indie hits : 1980-1989 : the complete U.K. independent charts (singles & albums). London: Cherry Red. ISBN 978-0-9517206-9-1. OCLC 38292499. Official Charts - Home of the Official UK Top 40 Charts, www.officialcharts.com